Diari Oficial de la Generalitat Valenciana


Sumari del DOGV 9518, del 24-01-2023 (2023/538)

RESOLUCIÓ de 23 de desembre de 2022, de la Direcció General d'Indústria, Energia i Mines, per la qual es desestimen les sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció i declaració, en concret, d'utilitat pública, formulades per Elawan Energy, SL, per a una instal·lació de producció d'energia elèctrica mitjançant tecnologia solar fotovoltaica, denominada PSF Elawan Xixona I i la seua infraestructura d'evacuació, a situar en diverses parcel·les dels termes municipals de Busot, Xixona i Alacant. Expedient ATALFE/2020/116.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9518

Data del DOGV
:   24-01-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/538


Data del document
:   23-12-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 23 de desembre de 2022, de la Direcció General d'Indústria, Energia i Mines, per la qual es desestimen les sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció i declaració, en concret, d'utilitat pública, formulades per Elawan Energy, SL, per a una instal·lació de producció d'energia elèctrica mitjançant tecnologia solar fotovoltaica, denominada PSF Elawan Xixona I i la seua infraestructura d'evacuació, a situar en diverses parcel·les dels termes municipals de Busot, Xixona i Alacant. Expedient ATALFE/2020/116. [2023/538]  
Antecedents  
Primer. Elawan Energy, SL, a través de representant degudament acreditat, presenta una instància davant el Registre Telemàtic de la Generalitat Valenciana amb data 27 de novembre de 2020 (núm. de registre GVRTE/2020/1815004), en la qual sol·licita autorització d'implantació en sòl no urbanitzable, autorització administrativa prèvia i autorització administrativa de construcció, de conformitat amb el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, per a la instal·lació d'una central fotovoltaica, denominada PSF Elawan Xixona I, incloent-hi la seua infraestructura d'evacuació, a situar als termes municipals de Busot, Xixona i Alacant, de la província d'Alacant.  
S'aporta, juntament amb aquesta sol·licitud, i altres lliuraments posteriors a aquesta, la documentació següent:  
- Projectes d'instal·lació solar fotovoltaica i la seua infraestructura d'evacuació.  
- Declaració responsable del compliment de la normativa que li és aplicable (article 53.1.b de la Llei 24/2013, de 26 de desembre, del sector elèctric).  
- Separates del projecte.  
- Documentació ambiental i paisatgística.  
- Memòria del compliment dels criteris establits en el Decret llei 14/2020.  
- Informe - certificat urbanístic municipal relatiu a la compatibilitat del projecte amb el planejament i les ordenances municipals, en els termes previstos en l'article 22 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana.  
- Pla de desmantellament de la instal·lació i de restauració del terreny i l'entorn afectat que inclou la memòria i el pressupost degudament justificat.  
- Resguard de garantia econòmica d'accés i connexió a xarxes de transport o distribució.  
- Document justificatiu drets accés i connexió.  
- Documentació per a l'acreditació de la capacitat legal, tècnica i economicofinancera del promotor.  
- Documentació acreditativa de la disponibilitat, o compromís de disponibilitat, del 25 % dels terrenys sobre els quals s'emplaçarà la instal·lació.  
- Documentació cartogràfica del projecte, georeferenciada al sistema oficial vigent i en un sistema de dades obertes compatible amb la cartografia de l'Institut Cartogràfic Valencià.  
Per a la seua instrucció, el llavors Servei Territorial d'Indústria i Energia d'Alacant incoa l'expedient ATALFE/2020/116.  
  
Segon. Amb data 18 de febrer de 2021, hi consta l'acord d'admissió a tràmit de l'esmentat servei territorial, de la sol·licitud d'autorització administrativa prèvia i de construcció, a l'efecte del que s'estipula en l'article 1 del Reial Decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica.  
  
Tercer. Amb dates 5 d'agost, 27 de setembre i 21 d'octubre de 2021, el promotor de la instal·lació presenta documentació complementària, a requeriment d'aquest servei territorial. En cadascuna d'aquestes entrades de documentació varien les parcel·les proposades per a la ubicació de la planta fotovoltaica, adjuntant la documentació a aquest efecte, i se sol·licita en l'últim lliurament la declaració, en concret, d'utilitat pública, d'acord amb l'última versió presentada del projecte.  
La ubicació proposada per a la planta solar fotovoltaica, en aquest moment, queda definida per les següents:  
- Parcel·les 16, 18, 40, 42, 43, 44, 49 i 59, del polígon 1; parcel·les 41 i 42, del polígon 4; parcel·les 195 i 5019, del polígon 7; parcel·les 3, 4, 6, 7, 8, 20, 22, 32, 33, 35, 36, 37, 39, 40, 44, 45, 46, 48, 52, 77, 78, 90, 91, 95, 96, 99, 102, 106, 112, 120, 148, 158 i 173, del polígon 8, del terme municipal de Busot (Alacant).  
- Parcel·la 84, del polígon 12; parcel·la 98, del polígon 13; parcel·les 48, 49, 50, 57 i 63, del polígon 14, del terme municipal de Xixona (Alacant).  
- Parcel·les 17, 18, 20, 21, 24, 25, 26, 27, 29, 32, 33, 34, 37, 42, 45, 46, 47, 48, 49, 53, 54, 57, 58 i 61, del polígon 4, del terme municipal d'Alacant.  
  
Quart. La sol·licitud, juntament amb l'última documentació presentada pel promotor, se sotmet al tràmit d'informació pública durant el termini de 30 dies, establit en l'article 23 del Decret llei 14/2020, mitjançant els anuncis corresponents, en el DOGV núm. 9245, del 29.12.2021, en el BOPA núm. 224, del 24.11.2021 i en el tauler d'anuncis dels ajuntaments de Busot, Xixona i Alacant, dels quals consta en l'expedient la diligència acreditativa de l'exposició. Així mateix, s'ha posat la documentació a la disposició del públic en general en la seu electrònica de la Generalitat, en el lloc d'internet http://www.indi.gva.es/web/energia/inicio, en castellà i http://www.indi.gva.es/va/web/energia/inicio, en valencià.  
Les al·legacions rebudes a aquest efecte són remeses al promotor de la instal·lació.  
  
Cinqué. Durant la instrucció del procediment es remeten separates a les diferents administracions públiques, organismes o empreses de servei públic o de serveis d'interés general amb béns o drets al seu càrrec afectats per la instal·lació, a fi que en el termini de 30 dies presenten la seua conformitat o oposició.  
En aquest sentit, el 24 de novembre de 2021, es trasllada la separata corresponent a la Direcció General de Medi Natural i Avaluació Ambiental, pertanyent a la Conselleria d'Agricultura, Desenvolupament Rural, Emergència Climàtica i Transició Ecològica, i se sol·licita que en virtut de l'article 24.1 del Decret llei 14/2020, de 7 d'agost, atés que poden ser afectats béns o drets al seu càrrec, presenten la seua conformitat o oposició a l'esmentada instal·lació en un termini de 30 dies, i que emeten informe en les matèries de la competència d'aqueixa direcció general.  
En estar sotmés aquest projecte a avaluació d'impacte ambiental ordinària, i en virtut de la Llei 21/2013, de 9 de desembre, d'avaluació ambiental, també se sol·licita a aqueixa direcció general que, en un termini de 30 dies, emeta els informes sobre els possibles efectes significatius del projecte, i formule les al·legacions que considere pertinents.  
  
Sisé. A la vista de les múltiples al·legacions rebudes davant el Servei Territorial d'Indústria, Energia i Mines d'Alacant, per part dels titulars de béns i drets afectats per la instal·lació, generades fonamentalment per un comunicat remés per la promotora a aquests, amb data 19 de gener de 2022, se sol·licita a la mercantil aclariment sobre aquest tema, tot això, de conformitat amb l'article 73 de la Llei 39/2015, d'1 d'octubre, del procediment administratiu comú de les administracions públiques.  
  
Seté. En contestació a aquest requeriment, es rep comunicació amb data 2 de febrer de 2022, on s'indica la intenció de reubicar el projecte, de manera que la planta se situe en parcel·les sobre les quals la mercantil tinga suficients drets, a fi d'evitar sol·licitar la declaració, en concret, d'utilitat pública, per a aquesta part de la instal·lació, i que siga únicament necessària per a la infraestructura d'evacuació.  
  
Huité. Com a conseqüència, amb data 10 de febrer de 2022, es remet un escrit al promotor de la instal·lació i se li concedeix un termini de 10 dies per a esmenar la documentació necessària, a fi de poder seguir el procediment, de conformitat amb el que es disposa en l'article 68 de la Llei 39/2015, d'1 d'octubre, del procediment administratiu comú de les administracions públiques, amb la indicació que, si no ho fa així, es considerarà que desisteix de la seua petició.  
  
Nové. Amb data 8 de març de 2022, com a conseqüència de la falta de presentació de la documentació requerida, es dona audiència al promotor per un termini de 10 dies, per a al·legar i presentar els documents i les justificacions que considere pertinents, de conformitat amb el que es disposa en l'article 82 de la Llei 39/2015, d'1 d'octubre, del procediment administratiu comú de les administracions públiques, abans de dictar la corresponent resolució de desistiment.  
  
Deu. Amb data 21 de març de 2022, el promotor presenta, davant el Servei Territorial d'Indústria, Energia i Mines d'Alacant, una sol·licitud d'ampliació de termini per a donar resposta a aquest requeriment, a causa de la dificultat en l'elaboració del projecte modificat, i aquest Servei Territorial li concedeix, amb data 22 de març de 2022, una ampliació de termini de 5 dies per a la presentació de la documentació, de conformitat amb l'article 32 de la Llei 39/2015, d'1 d'octubre, del procediment administratiu comú de les administracions públiques, amb indicació que, si no ho fa així, es considerarà que desisteix de la seua petició, abans de la resolució prèvia de conformitat amb l'article 21 de la Llei 39/2015 d'1 d'octubre, del procediment administratiu comú de les administracions públiques, en relació amb l'article 68 d'aquest cos legal.  
  
Onze. Amb data 1 d'abril de 2022, el promotor presenta un nou projecte, amb la documentació associada corresponent, per a una ubicació diferent, i situa la planta generadora en les següents:  
- Parcel·les 18 i 42 del polígon 1; parcel·les 3, 4, 6, 7, 8, 20, 35, 36, 37, 39, 40, 44, 46, 77, 78, 90, 91 i 106 del polígon 8, del terme municipal de Busot (Alacant).  
- Parcel·les 48, 49, 50 i 57 del polígon 14, del terme municipal de Xixona (Alacant).  
- Parcel·les 45, 46, 47, 48, 49 i 57 del polígon 4, del terme municipal d'Alacant.  
Així mateix, presenta documentació complementària a aquesta sol·licitud, amb data 5 de maig de 2022, a petició del Servei Territorial d'Indústria, Energia i Mines d'Alacant.  
  
Dotze. Es rep un informe de data 20 de maig de 2022, de la Direcció General de Medi Natural i Avaluació Ambiental, en el qual es conclou el següent:  
«S'emet informe desfavorable de les plantes fotovoltaiques PSF Elawan Xixona I i Elawan Xixona II per l'elevat grau de fragmentació de les plantes projectades que suposa una alta afecció a terreny forestal pel recorregut de les rases per a disposar la línia d'evacuació de 30 kV.  
  
És necessari plantejar una alternativa viable i no descartable que concentre més les parcel·les i disminuïsca l'afecció a terrenys forestals.»  
En aquest informe, quant a l'afecció de la planta generadora a terrenys forestals, s'especifica:  
«(?) part de les parcel·les on es pretén localitzar els panells estan afectades per terreny forestal, a més, la parcel·la 6, del polígon 8, del terme municipal de Busot, que forma part de la planta Elawan Xixona I, afecta la forest pública «Alquedra, Carmel i afegits» (AL1025).  
  
A continuació, s'enumeren les parcel·les que tenen caràcter forestal i sobre les quals no es podran disposar panells fotovoltaics, i queden excloses del projecte:  
- Elawan Xixona I:  
·Terme municipal de Busot: polígon 1, parcel·les 42, 49 i 66; polígon 7, parcel·les 195 i 5019; polígon 8, parcel·les 3, 6, 7 i 52.  
· Terme municipal de Xixona: polígon 12, parcel·la 84; polígon 13, parcel·la 98; polígon 14, parcel·les 48, 49, 50, 57 i 63.  
(?)»  
«Hi ha part del projecte localitzat en pendents superiors a 25 %, ubicacions que el Decret 14/2020 no recomana per a les plantes fotovoltaiques.»  
A més, la Direcció General de Medi Natural i Avaluació Ambiental inclou en aquest informe altres consideracions rellevants tingudes en compte, relatives a les afeccions de les instal·lacions projectades a espècies i hàbitats prioritaris, camins ramaders, espais cinegètics, zones de danys per poblacions de conill, zones de protecció de l'avifauna, així com altres aspectes referents a la tanca perimetral de la instal·lació.  
  
  
Tretze. Es notifica l'informe al promotor de la instal·lació amb data 24 de maig de 2022, i se li concedeix un termini de 10 dies per a prestar la seua conformitat, formular les objeccions que considere procedents, i també perquè aporte, si escau, la documentació sol·licitada, segons el que s'estableix en l'article 24 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica. Consta el justificant de recepció de la notificació de data 25 de maig de 2022.  
  
Catorze. Amb motiu de la falta de resposta per part del promotor, es notifica el tràmit d'audiència a Elawan Energy, SL, amb data 10 de juny de 2022, on se l'indica, així mateix, que en l'últim projecte presentat entre els dies 1 d'abril i 5 de maig de 2022, amb una nova modificació de parcel·les, no es compleix tampoc el condicionat de l'informe emés per la Direcció General de Medi Natural i Avaluació Ambiental de data 20 de maig de 2022.  
Vista la urgència en la tramitació d'aquest tipus d'expedients, se li atorga un termini de 10 dies per a al·legar i presentar els documents i les justificacions que considere pertinents, de conformitat amb el que es disposa en l'article 82 de la Llei 39/2015, d'1 d'octubre, del procediment administratiu comú de les administracions públiques, abans de dictar la corresponent resolució de desistiment.  
  
Quinze. Hi consta el justificant de recepció de la notificació anterior de data 10 de juny de 2022. No s'han rebut al·legacions al tràmit d'audiència.  
  
Setze. Hi consta, així mateix, la proposta de resolució denegatòria del Servei Territorial d'Indústria, Energia i Mines d'Alacant, que ha sigut elevada per la Subdirecció General d'Energia i Mines, adscrita a aquest centre directiu.  
  
Als anteriors fets són aplicable els següents,  
  
Fonaments de dret  
Primer. La instrucció i la resolució d'aquest procediment administratiu correspon a la Generalitat Valenciana, en estar la instal·lació elèctrica objecte d'aquest, radicada íntegrament al territori de la Comunitat Valenciana, i no estar enquadrada en les previstes en l'article 3.13 de la Llei 24/2013, de 26 de desembre, del sector elèctric, que són competència de l'Administració general de l'Estat.  
  
Segon. D'acord amb el que es disposa en l'article 4.1.a i el punt 2 de la disposició addicional primera del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, en concordança amb l'article 13 del Decret 175/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, desenvolupat mitjançant l'Ordre 10/2022, de 26 de setembre, i de conformitat amb el títol VIII del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, correspon a la Direcció General d'Indústria, Energia i Mines d'aquest departament la resolució d'aquest procediment.  
  
Tercer. És aplicable el procediment integrat establit en el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica. Segons el seu article 26, quan el projecte estiga sotmés a avaluació ambiental, es traslladarà a l'òrgan ambiental la documentació pertinent perquè continuen els tràmits i formule el pronunciament ambiental que pertoque.  
La declaració d'impacte ambiental tindrà la naturalesa d'informe preceptiu i determinant, d'acord amb l'article 41 de la Llei 21/2013, de 9 de desembre, d'avaluació ambiental.  
  
Per tot el que s'ha expressat, aquesta Direcció General d'Indústria, Energia i Mines, resol:  
  
Primer  
Desestimar l'autorització d'implantació en sòl no urbanitzable, l'autorització administrativa prèvia, l'autorització administrativa de construcció i, com a conseqüència de no atorgar aquestes autoritzacions desestimar igualment la declaració, en concret, d'utilitat pública, sol·licitades per Elawan Energy, SL, per a una instal·lació de producció d'energia elèctrica mitjançant tecnologia solar fotovoltaica, denominada SV Elawan Xixona I, de 41.255 kW de potència instal·lada, incloent-hi la infraestructura d'evacuació, consistent en una subestació elèctrica, com també una línia aerosubterrània d'alta tensió, amb ubicació de la seua planta generadora en les següents:  
- Parcel·les 18 i 42 del polígon 1; parcel·les 3, 4, 6, 7, 8, 20, 35, 36, 37, 39, 40, 44, 46, 77, 78, 90, 91 i 106 del polígon 8, del terme municipal de Busot.  
- Parcel·les 48, 49, 50 i 57 del polígon 14, del terme municipal de Xixona.  
- Parcel·les 45, 46, 47, 48, 49 i 57 del polígon 4, del terme municipal d'Alacant,  
d'acord amb el pronunciament desfavorable de l'informe de data 20 de maig de 2022, de la Direcció General de Medi Natural i Avaluació Ambiental.  
  
Segon  
Ordenar la notificació d'aquesta resolució al sol·licitant, Elawan Energy, SL, i als òrgans de la Generalitat i d'altres administracions públiques que han intervingut en el procediment, i també a les persones interessades afectades per aquest.  
  
Tercer  
Ordenar la publicació d'aquesta resolució en el Diari Oficial de la Generalitat Valenciana i en el Butlletí Oficial de la Província d'Alacant, on es va realitzar la informació pública, com també en la seu electrònica de la Generalitat, amb l'anonimització de tota la informació de caràcter personal que puga contindre aquesta resolució.  
  
Contra aquesta resolució, que no esgota la via administrativa, es pot interposar un recurs d'alçada davant la Secretaria Autonòmica d'Economia Sostenible, Sectors Productius, Comerç i Consum en el termini d'un mes comptador des de l'endemà de la notificació, d'acord amb el que s'estableix en l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 23 de desembre de 2022.- La directora general d'Indústria, Energia i Mines: Silvia Cerdá Alfonso.